stanford-oval/wikipedia huggingface dataset:
Sonic Unleashed

| Sonic Unleashed |
| --- | --- |

Kehittäjä:  Sonic Team Dimps (päivätasojen suunnittelu PlayStation 2:lla ja Wiillä)
Julkaisija:  Sega
Jakelija:  Nintendo eShop, Microsoft Store, PlayStation Now, PlayStation Store ja Xbox Games Store
Tuottaja:  Akinori Nishiyama
Suunnittelija:  Yoshihisa Hashimoto Toshiyuki Nagahara Takashi Iizuka Shun Nakamura Takao Hirabayashi
Käsikirjoittaja:  Sayako Yoshimura
Taiteilija:  Hideaki Moriya Sachiko Kawamura Yuji Uekawa
Säveltäjä:  Tomoya Ohtani Kenichi Tokoi Fumie Kumatani Hideaki Kobayashi Takahito Eguchi Mariko Nanba
Pelisarja:  Sonic the Hedgehog
Pelimoottori:  Modified internal engine (PS2 & Wii) Hedgehog Engine (Xbox 360 & PS3) Havok
Julkaistu:  18. marraskuuta 2008 PlayStation 2 & Wii NA 18. marraskuuta 2008 AUS 27. marraskuuta 2008 EU 28. marraskuuta 2008 JP 18. joulukuuta 2008 Xbox 360 NA 18. marraskuuta 2008 AUS 27. marraskuuta 2008 EU  28. marraskuuta 2008 JP 19. helmikuuta 2009 PlayStation 3 NA 9. joulukuuta 2008 AUS 16. joulukuuta 2008 EU 19. joulukuuta 2008 JP 19. helmikuuta 2009 Kännykkälaitteet 4. kesäkuuta 2009 PlayStation Network 8. huhtikuuta 2014 
Lajityyppi:  yksinpeli
Pelimuoto:  tasohyppely, toiminta, seikkailu
Ikäluokitus:  ACB: G CERO: A ESRB: E10+  Virheellinen ESRB-arvo PEGI: 7
Alusta:  PlayStation 2, Wii, Xbox 360, PlayStation 3, kännykkälaitteet
Jakelumuoto:  DVD-SL (PS2), Wii Optical Disc (Wii), DVD-DL (Xbox 360), Blu-ray (PS3)
Lisää peliartikkeleitaVideopelien teemasivulla
Infobox OK      : 
Sonic Unleashed (Japanissa Sonic World Adventure) on Sonic Teamin kehittämä ja Segan vuonna 2008 julkaisema tasohyppelyvideopeli, joka on yhdestoista osa Sonic the Hedgehog -videopelisarjassa. Sarjan edellisistä osista poiketen pelissä pelataan sekä Sonicina että Sonic the Werehogina. Sonicilla pelattaessa pelaajan täytyy päästä 2D- ja 3D-kuvakulmia sekoittavien kentän läpi mahdollisimman nopeasti maaliin. Sonic the Werehogin kentät sijoittuvat yöaikaan ja niiden pääpaino on taistelussa vihollisia vastaan. Pelin PlayStation 2 - ja Wii-pelikonsoleille tehty versio hyödyntää eri pelimoottoria kuin Xbox 360 - ja PlayStation 3 -versio.
Sonic Unleashed sai arvostelijoilta pääosin keskinkertaisen vastaanoton. Peliä kehuttiin sen taidetyylistä sekä hyvin suunnitelluista ympäristöistä ja kentistä, mutta vastineeksi sitä kritisoitiin erittäin paljon sen Werehog-tasoista, jotka olivat monien mielestä pelkkää tylsää tasohyppelyä ja vihollisten mätkimistä. Vuonna 2010 Sega tyhjensi kauppojen hyllyiltä kaikki jäljelle jääneet Sonic Unleashed -pelit tehdäkseen tilaa seuraaville Sonic-pelisarjan peleille.
Juoni

Sonic Unleashedin alussa Sonic kohtaa arkkivihollisensa tohtori Eggmanin hänen avaruuslaivastollaan. Eggman on robotin sisällä ja saa häntä pakenevan Sonicin kiinni. Vapautuakseen otteesta Sonic muuttuu kaaossmaragdien avulla Super Soniciksi. Eggman kuitenkin onnistuu huijaamaan Sonicin ansaan ja imee smaragdeista voimat laseraseeseen, minkä seurauksena smaragdit muuttuvat hyödyttömiksi. Hän ampuu aseella valtavan lasersäteen maahan, joka hajoaa osuman seurauksena osiin. Maan sisältä vapautuu Dark Gaia -niminen hirviö. Kaaossmaragdien ja säteen seurauksena Sonic muuttuu öisin voimakkaaksi pedoksi, Werehogiksi. Eggman ampuu Sonicin avaruuteen, mutta Sonic putoaa lähellä olevaan maahan. Siellä hän tapaa ystävällisen olennon, joka vaikuttaa kärsivän muistinmenetyksestä. Koska Sonic luulee aiheuttaneensa sen, hän päättää auttaa olentoa itsensä etsimisessä. Sonic antaa hänelle lempinimen Chip ja aloittaa matkan palauttaaksensa sekä maailman että itsensä normaaliksi. Tämän toteuttaakseen hänen pitää matkustaa eri mantereille ja löytää pyhäkköjä, jotka palauttavat smaragdien voiman.
Kun Sonic on palauttanut kuusi mannerta normaaliksi, Chip muistaa olevansa Dark Gaian vihollinen, Light Gaia. Aikojen alusta saakka he ovat eläneet kierteessä, jossa Dark Gaia tuhoaa maapallon ja Light Gaia palauttaa sen normaaliksi. Sonic ja Chip palauttavat viimeisen smaragdin paikalleen pyhäkköön seitsemännellä mantereella, mutta Eggman keskeyttää heidät. Sonic päihittää Eggmanin Dark Gaian voimia käyttävällä robotilla. Taistelun aikana he putoavat maan ytimeen ja kohtaavat Dark Gaian. Eggman määrää Dark Gaiaa tuhoamaan Sonicin, mutta Dark Gaia kääntyy Eggmania vastaan ja iskee hänet kumoon. Sen jälkeen Dark Gaia imee Sonicista voiman, joka muutti hänet Werehogiksi. Chip kutsuu kaikkia Gaia-temppeleitä yhteen ja muodostaa Gaia Colossuksen, ja alkaa taistella Dark Gaiaa vastaan. Näennäisesti hävinnyt Dark Gaia peittää koko maailman pimeyteen ja muuttuu samalla täydelliseksi Dark Gaiaksi. Chip antaa Sonicille korjatut Kaaossmaragdit, jotka mahdollistavat Super Soniciksi muuttumisen. Super Sonic voittaa Dark Gaian, ja se uppoaa maan syvyyksiin. Chip heittää Sonicin takaisin maan pinnalle ja jättää jäähyväisten yhteydessä hänelle kaulakorun muistoksi seikkailusta.
Vastaanotto

Sonic Unleashed sai pääosin ristiriitaisen vastaanoton. Metacriticin keräämien arvostelujen keskiarvo on 60/100 Xbox 360 -versiolle, 54/100 PlayStation 3 -versiolle ja 66/100 Playstation 2 - ja Wii-versiolle. Metacriticin tietojen mukaan suuri osa arvostelijoista antoi paremmat arvosanat PlayStation 2 - ja Wii-versioille, koska niissä on paremmat liikkeet Werehogilla sen kentissä, paremmat keskustelusysteemit maiden keskusalueilla ja paremmat kamerasysteemit. Ainoastaan muutamat nettisivustot, kuten 1UP, arvostelivat Xbox 360 - ja PlayStation 3 -versiot paremmiksi. Silti peli myi erittäin hyvin, sillä sitä myytiin koko loppuvuoden 2008 aikana yhteensä 2,45 miljoonaa kappaletta, mikä teki siitä Segan kolmanneksi parhaiten myyneen videopelin vuoteen 2008 mennessä.
Sonic Unleashed sai paljon positiivisia kommentteja sen erilaisista ympäristöistä, jotka olivat yhden arvostelijan mielestä upeasti animoituja ja toisen mielestä ne toivat mieleen Pixar-animaatiot. Xbox 360 ja PlayStation 3 -versioita varten kehitetty Hedgehog-pelimoottori sai kriitikoilta kiitosta, mutta joitakin valituksia tuli kuvanopeuden hidastumisesta joissakin Werehog-kohtauksissa, kun ruudulle tuli useita vihollisia. Playstation 2 - ja Wii-versiot eivät käytä Hedgehog-pelimoottoria, mutta näiden versioiden grafiikat saivat kuitenkin paljon kehuja: Muun muassa Wii-versiolle myönnettiin palkinto parhaasta grafiikkateknologiasta IGN:n gaalassa. Pelin soundtrackia sanottiin paremmaksi kuin edeltäjiensä, jotka olivat olleet enemmän Rock-painotteisia.
Ylivoimaisesti eniten peliä kritisoitiin Werehog-tasoista, joita kritisoitiin tylsästä tasohyppelystä ja vihollisten hakkaamisesta. Jotkut myös sanoivat Werehog-kohtauksien muistuttavan liikaa God of War -videopeliä. Päivätasot sen sijaan saivat monilta arvostelijoilta positiivisia kommentteja nautittavuudesta ja piristävyydestä. Nopeuden suhteen monet arvostelijat sanoivat päivätasoja kaikkien Sonic-pelien parhaimmiksi, sillä heidän mielestään ne johdattivat täydellisesti klassiseen Sonicin tunnelmaan. Monet myös pitivät sekoitetuista ja vaihtelevista 2D- ja 3D-tyyleistä. GameSpot kritisoi penseää ohjausta ja päivätasojen huonoa suunnittelua, mutta Wii-versiota se kehui erittäin mahtavaksi kokemukseksi, koska siinä on parempi ohjattavuus ja se on suunniteltu paremmin.
Suomalaisilta arvostelijoilta peli sai pääosin keskinkertaisia arvosteluja. Gamereactor Suomi antoi pelille arvosanaksi 7/10 ja kehui arvostelussa muun muassa päivätasojen 2D- ja 3D-tyylien vaihtelemista, mutta vastineeksi se kritisoi muun muassa yötasoja, jotka olivat arvostelijan mielestä vain vihollisten mätkimistä.
Muu media

Pelin alkuperäinen soundtrack julkaistiin Japanissa 28. tammikuuta 2009. Kolmen levyn soundtrack on nimetty Planetary Pieces: Sonic World Adventure Soundtrack nimiseksi kokoelmaksi. Pelin tunnusmusiikkina käytetään "Endless Possibility" nimistä kappaletta jonka soittaa Jaret Reddickin rock bändi Bowling for Soup. Pelin loppumusiikkina puolestaan käytetään hidastempoista ”Dear My Friend” -kappaletta jonka laulaa kappaleen kirjoittanut Brent Cash.
Ladattavat paketit jotka sisältävät erikoistasoja tälle pelille ovat saatavilla PlayStation Networkista ja Xbox Live Arcadesta.
Archie Comics on suunnitellut tälle pelille Opening-kohtauksen ja kohtauksen jossa Sonic muuttuu Sonic the Werehogiksi. Lyhyt 3D-animoitu filmi julkaistiin 21. marraskuuta 2008, sen nimi on Sonic: Night of the Werehog joka kertoo tarinan kahdesta mieskummituksesta jotka asuu kummittelevassa talossa jossa he ovat ottelemassa valokuvia pelästyneistä lapsista järjestyksessä kositakseen naiskummitusta ja yhtäkkiä he turhautuvat siitä kun Sonic tulee taloon pelkäämättömänä pelokkaan Chipin kanssa. Mutta pian kummitukset pelkäävät Sonicia kun hän muuttuu Werehogiksi täysikuun ansiosta. Videon tuotti Sega VE Animation Studio.
25. maaliskuuta 2010 paketti Sonicin pukuja julkaistiin Playstation Storeen PlayStation 3:lle kehitettyä LittleBigPlanetia varten. Paketti sisältää Sonicin, Tailsin, Knucklesin, Dr.Eggmanin ja Sonic the Werehogin asut.
Aiheesta muualla

Sonic Retro (englanniksi)
Sonic the Hedgehog -pelisarja
| --- | --- |
Tasohyppelyt:  Sonic the Hedgehog |  Sonic the Hedgehog 2 |   Sonic CD | Sonic the Hedgehog 3 |  Sonic & Knuckles |  Sonic Adventure | Sonic Adventure 2 |  Sonic Heroes | Sonic the Hedgehog (2006) |  Sonic Unleashed | Sonic the Hedgehog 4: Episode I | Sonic Colours | Sonic Generations | Sonic the Hedgehog 4: Episode II | Sonic Lost World | Sonic Boom: Rise of Lyric | Sonic Mania | Sonic Forces | Sonic Frontiers | Sonic Superstars
Käsikonsolipelit:  Sonic the Hedgehog | Sonic the Hedgehog 2 | Sonic Chaos | Sonic the Hedgehog: Triple Trouble | Sonic Blast | Sonic Pocket Adventure | Sonic Advance | Sonic Advance 2 | Sonic Advance 3 | Sonic Rush | Sonic Rush Adventure | Sonic Colours  | Sonic Generations | Sonic Lost World | Sonic Boom: Shattered Crystal | Sonic Boom: Fire & Ice
Ajopelit:  Sonic Drift | Sonic Drift Racing | Sonic R | Sonic Riders | Sonic Riders: Zero Gravity | Sonic & Sega All-Stars Racing | Sonic Free Riders | Sonic & All-Stars Racing Transformed | Team Sonic Racing
Spinoff-pelit:  Sonic Spinball | Dr. Robotnik’s Mean Bean Machine | Knuckles’ Chaotix | Tails’ Skypatrol | Tails Adventure | Sonic Labyrinth | Sonic 3D: Flickies’ Island | Sonic Shuffle | Sonic Pinball Party | Sonic Battle | Shadow the Hedgehog | Sonic Jump | Sonic Rivals | Sonic and the Secret Rings | Mario & Sonic at the Olympic Games | Sonic Rivals 2 | Sonic Chronicles: The Dark Brotherhood | Sonic and the Black Knight | Mario & Sonic at the Olympic Winter Games | Mario & Sonic at the London 2012 Olympic Games | Sonic Dash | Mario & Sonic at the Sochi 2014 Olympic Winter Games | Sonic Runners | Sonic Jump Fever | Mario & Sonic at the Rio 2016 Olympic Games | Sonic Dash 2: Sonic Boom | Mario & Sonic at the Tokyo 2020 Olympic Games
Kolikkopelit:  SegaSonic the Hedgehog | Sonic the Fighters
Uudelleenjulkaisut:  Sonic Jam | Sonic Mega Collection | Sonic Gems Collection | Sega Mega Drive Collection | Sega Mega Drive Ultimate Collection | Sonic Classic Collection | Sega Mega Drive Classics Collection | Sonic Origins
Julkaisemattomat pelit:  Sonic Crackers | Sonic X-treme
Muut pelit:  Ristar | Super Smash Bros. Brawl | Super Smash Bros. for Nintendo 3DS & Wii U | Super Smash Bros. Ultimate
Televisio -ja elokuvat:  Adventures of Sonic the Hedgehog | Sonic SatAM | Sonic the Hedgehog: The Movie | Sonic Underground | Sonic X | Sonic Boom | Sonic the Movie | Sonic the Movie 2 | Sonic Prime | Knuckles | Sonic the Hedgehog 3
Katso myös:  Sega | Sonic Team | Luettelo pelisarjan peleistä | Luettelo pelisarjan hahmoista
Kuvakaappaus pelin päiväkentästä, joissa usein on myös sivulta kuvattua, nopeaa tasohyppelyä. Näissä tasoissa pääsee pelaamaan Sonicilla hänen normaalissa muodossaan.
Pelin yleisin kritiikki kohdistui erillisiin Werehog-tasoihin ja niiden pelattavuuteen, joiden on kerrottu olevan liian velttoja ja vaativia.
Hiutalepallokala

| Hiutalepallokala |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Jäykkäleukakalat Tetraodontiformes
Heimo::  Pallokalat Tetraodontidae
Suku::  Ephippion
Laji::  guttifer
Kaksiosainen nimi
 Ephippion guttifer  (Bennett, 1831)  
Infobox OKVirheellinen NIMI-arvoIUCN-testi OK: 
Hiutalepallokala (Ephippion guttifer) on meressä elävä pallokala. Se on sukunsa ainoa laji.
Ulkonäkö ja koko

E. guttifer kasvaa jopa 80 cm pitkäksi. Se on hopeanharmaa, valkopilkkuinen ja pienten nystermien peitossa.
Levinneisyys ja elinympäristö

E. guttifer elää Atlantin itäosassa, Gibraltarilla ja Välimeren kaikkein läntisimmässä osassa. Sen levinneisyysalue jatkuu pitkin Afrikan länsirannikkoa etelään Angolaan asti. Se on yleinen estuaarien, merenlahtien ja laguunien laji, jota on tavattu myös avomeren trooliasemilla.
Ravinto

E. guttifer syö taskurapuja ja nilviäisiä.
IP Datacast

IP Datacast (Internet Protocol Datacast, IPDC) eli IP-tiedonlähetystekniikalla on mahdollista toteuttaa digi-tv:n palvelut mobiililaitteisiin. Suurimpia rajoituksia ovat päätelaitteen ominaisuudet, kuten näytön koko, virransyöttö, laskentateho ja syöttölaitteet. Mobiilipäätteet tuovat myös uusia mahdollisuuksia; palvelu voidaan suunnata käyttäjälle käyttäjän sijainnin ja senhetkisen tarpeen mukaan. Lisäksi mobiililaitteisiin voidaan toimittaa myös dataa laajemmin kuin normaalissa digi-tv -verkossa. Esimerkiksi virustorjuntaohjelmistot ja pelit voidaan päivittää kämmentietokoneeseen langattomasti IP datacastin avulla.
IP datacast -tekniikkaa voidaan hyödyntää myös Internetin käytössä. Nykyisellä tekniikalla nopeus on riittävä normaaliin Internet-käyttöön, mutta tehokäyttöön se ei välttämättä riitä. Tukholmassa olevassa SABINA-testiverkossa nopeus asiakkaalle päin on ollut 10-15 Mbps, joka on kuitenkin nopeampi kuin muut mobiilit ratkaisut. Kohdealueina Internet-palveluissa ovat sellaiset maantieteelliset alueet, joille ei ole mahdollista toimittaa kiinteää ADSL-liittymää, mutta jotka ovat digi-tv -lähettimien peittoalueella.
IP datacast

IP datacast on vastaavanlainen tekniikka kuin digi-tv -tekniikka. Erona digi-tv:hen nähden on, että julkisten julkaisukanavien sijasta IP datacast -tekniikassa tiedot siirretään radiotietä pitkin käyttäen DVB-H-standardia. Siirrettävät tiedot voivat sisältää liikkuvaa kuvaa, ääniä, web-sivuja sekä tietokoneohjelmia.
IP datacast –tekniikkaa käyttöön otettaessa ensimmäinen palvelu tulee olemaan perinteisten tv-lähetysten tarjoaminen matkapuhelimiin ja muihin mobiililaitteisiin. Tulevaisuudessa tekniikkaa voidaan käyttää myös muunlaisen datan lähettämiseen. Tulevia palveluja ovat mm. verkkopelit, verkkokaupat, pankkipalvelut, viranomaispalvelut, ohjelmat ja sovellukset.
IP datacastin perusidea on samankaltainen kuin Internetissä, joskin yhdellä merkittävällä erolla. IP datacast on suunniteltu massavastaanottoon ja signaalilla voi olla tuhansia vastaanottajia samaan aikaan. Tämä eroaa Internetistä, jossa pyydetty WWW-sivu palautuu koneeseen, joka sitä pyysi.
IP datacast > Päätelaitteet

IP datacast –tekniikka on mobiililaitteissa toimivaa digi-tv -tekniikkaa. Tämä vaatii päätelaitteelta muutamia ominaisuuksia, jotka eroavat varsinaisesta digi-tv:stä. Eroavaisuudet on lueteltu alla olevassa taulukossa.
|  | Digi-tv DVB-T:n yli | IP datacast DVB-H:n yli |
| --- | --- | --- |
| Näyttö | suuri TV-ruutu | Pienempi kannettavan laitteen näyttö |
| Antenni | suuri kattoantenni | pieni, sisäinen antenni |
| Virtalähde | kiinteä, jatkuva virransyöttö | akkukäyttöinen, rajoitettu virransyöttö |
| Laite | kiinteä | mobiili |
Mobiilitelevisiossa on pieni näyttö, jolle riittää pieni kuva. Luonnollisesti pienen kuvan lähettäminen ei vaadi yhtä paljon tiedonsiirtokapasiteettia kuin suuren kuvan lähetys. Korkealaatuisen kuvan lähetys vaatii 128 – 384 kbs yhtä kanavaa tai toisin sanoen tv-ohjelmaa varten. Tämän ansiosta on mahdollista lähettää 50 – 80 tv-ohjelmaa samaan aikaan yhden verkon kautta. Vertailun vuoksi tavallisessa digi-tv:ssä voidaan lähettää 3-5 tv-kanavaa yhden verkon kautta.
Yksi suuri ongelma mobiilitelevisiotekniikassa on virransyöttö. Ongelma on ratkaistu käyttämällä vastaanottimissa ''time-slicing''-tekniikkaa, jota DVB-H tukee. Tekniikassa vastaanotin ottaa vastaan huippunopeudella yhden lähetysjakson, purskeen, joka puskuroidaan ja näytetään katsojalle oikeaan aikaan. Purskeiden välillä vastaanotin sammutetaan. Näin säästetään kallisarvoista virtaa.
Sovellukset ja palvelut

IP datacast -tekniikka antaa mahdollisuuden tarjota kaikkia samoja sovelluksia, kuin ”tavallinen” digi-tv. Sovelluksia ja palveluja on suuria määriä, joten niiden hallintaan tarvitaan elektroninen palveluopas eli ESG (Electronic Service Guide).
Sovellukset ja palvelut > Elektroninen ohjelmaopas ESG

ESG toimii samaan tapaan kuin elektroninen ohjelmaopas digi-tv:ssä. Se näyttää käytettävissä olevat palvelut käyttäjälle ja voi myös näyttää mikä latauksen (download) tila on; milloin aikataulutetut palvelut on lähetetty ja milloin ne lähetetään uudelleen.
Sovellukset ja palvelut > Palvelut

DVB-palvelut voidaan jakaa kahteen ryhmään:
TV-ohjelmiin liittyvät palvelut, kuten ESG ja MHP-palvelut
TV-ohjelmiin liittymättömät palvelut, kuten sovellukset
Viimeksi mainitut voidaan jakaa vielä streaming-palveluihin, interaktiivisiin palveluihin ja ei-vuorovaikutteisiin palveluihin. Nämä TV:stä riippumattomat palvelut voidaan lähettää multiplex-tyyppisenä data-palveluna. Toisaalta palvelut voidaan jakaa myös vastaanottotavan mukaan kiinteisiin palveluihin tai mobiilipalveluihin. Molemmilla voi olla hyvin erityyppisiä palveluja. Yhteysnopeus on kiinteillä palveluilla huomattavasti nopeampi kuin mobiilipalveluilla.
Sovellukset ja palvelut > Palvelut > Streaming-palvelut

Streaming-palvelut eli jatkuvana lähetyksenä tulevat palvelut sisältävät sekä data- että audiopalveluita. Esimerkkejä näistä palveluista ovat:
suorat lähetykset, jotka lähetetään reaaliajassa tai pienellä viiveellä
TV- tai radio-ohjelmat ovat samoja ohjelmia, joita lähetetään televisioon tai radioon. Niitä voidaan lähettää suorana tai uusintana
kysynnän mukaiset lähetykset ovat ajoitettuja lähetyksiä tai sellaisia, joita käyttäjä voi tilata ja vastaanottaa.
Streaming-palvelut eroavat video- ja audiotiedostojen lataamisesta. Bittivirran sisältöä ei streaming-palveluissa voi normaalisti tallentaa päätelaitteeseen, vaan sisältö on katsottava samaan tahtiin kuin sitä lähetetään. Sisällön katsominen on mahdollista aloittaa myös kesken lähetyksen. Näin ollen streaming-palvelut toimivat samaan tapaan kuin normaali televisiolähetys. Tosin on mahdollista siirtää katseluajankohtaa rajoitetusti (esim. yksi tunti) tallentamalla lähetystä päätelaitteen muistiin.
Sovellukset ja palvelut > Palvelut > Interaktiiviset palvelut

Todellinen interaktiivinen palvelu vaatii pääsyn verkkoon, joka voi olla yksisuuntainen paluukanava tai varsinainen kahdensuuntainen vuorovaikutteinen kanava. Interaktiivinen palvelu voi esimerkiksi olla:
Nettiostosten tekemiseen tarjottavat kuvastot ja esitteet. Tämän lisäksi käyttäjä voi tilata haluamansa tuotteet käyttämällä paluukanavaa.
Chat on reaaliaikainen keskustelusovellus, jossa käyttäjä voi paluukanavaa käyttäen lähettää omia viestejään keskustelukanavalle. Koska lähetettävän datan määrä on pieni, sillä se on tekstimuotoista, samaan aikaan voi olla useita chat-kanavia käytössä.
Yksi esimerkki interaktiivisista palveluista on elokuvan lipunvarauspalvelu. IP datacast lähettää käyttäjän pyytämät elokuvien mainokset, elokuvalistan, esitysajat, teatterin sijainnin ja vapaat paikat. Käyttäjä tekee haluamansa valinnat ja lähettää varaustiedot paluukanavaa pitkin. Tilausvahvistus voidaan toimittaa vielä esimerkiksi tekstiviestinä.
Sovellukset ja palvelut > Palvelut > Ei-interaktiiviset palvelut

Ei-interaktiiviset palvelut eivät vaadi toimiakseen paluukanavaa. Tämänkaltainen palvelu on samantyyppinen kuin Internetin käyttö offline-tilassa, jossa yön aikana tarvittava data ladataan käyttäjän kiintolevylle.
Esimerkkejä ei-interaktiivisista palveluista ovat:
palvelut, kuten liikennekameran kuvat, arvostelut, pörssitiedot, säätiedot, tapahtumatiedot yms.
uutispalvelut
lehdet voivat käyttää IP datacastia lähettämällä lehtien näytenumeroita käyttäjille houkutellakseen heitä tilaajiksi
TV-opas tarjoaa tietoa TV-ohjelmista ja esitysajoista
Sovellukset ja palvelut > Palvelut > Sovellukset ja ohjelmat

IP datacastia voidaan käyttää suurien tiedostojen, ohjelmien ja pelien jakeluun käyttäjille. Esimerkiksi:
Käyttöjärjestelmän, multimediasoittimen, selaimen tms. ohjelmapäivityksiä voidaan lähettää päätelaitteelle. Päätelaitetta voi käyttää myös kolmannen osapuolen ohjelmien, kuten pelien ja virustorjuntaohjelmien päivittämiseen.
Sovellusten jakamista käytetään ohjelmien ja sovellusten levittämiseen. Ohjelmia voi lähetystavasta riippuen vastaanottaa kuka tahansa tai ainoastaan tilaaja.
Tiedoston jakamista käytetään tiedostojen levittämiseen käyttäjille. Nämä tiedostot voivat olla esimerkiksi kuva-, ääni- tai videotiedostoja.
Digi-tv ja Internet

Digi-tv mahdollistaa myös Internet-palvelujen toimittamisen. Erityisesti alueilla, joille ei ole mahdollista toimittaa xDSL-yhteyttä, digi-tv on hyvä yhteystyyppi. Digi-tv-yhteydellä nopeus asiakkaalle päin on oletettavasti 256 kbps, joka on riittävä yleisimmin käytettyihin Internet-palveluihin. Palveluntarjoajalle päin tuleva liikenne voidaan hoitaa joko GPRS-tekniikalla tai 3G-tekniikalla.
Digi-tv ja Internet > Palvelu käyttäjän kannalta

Päätelaitteena käyttäjällä on tietokone tai vastaava mobiililaite, jonka tulee sisältää tarvittavat myötä- ja paluusuunnan laitteet sekä ohjelmiston palvelun tarvitseman verkkoyhteyden muodostamiseksi. Fyysinen siirtoyhteys asiakkaalle päin on toteutettu samanaikaisten käyttäjien ja siirtotarpeen mukaan jaetussa digi-tv-kanavassa. Digi-tv-kanava voi olla toteutettu joko maanpäällisessä verkossa tai langattomasti. Yhteys palveluntarjoajalle päin toteutetaan kiinteän tai mobiiliverkon modeemin avulla. Perussovelluksina on WWW, sähköposti ja tiedostojen lataus. Palvelun käyttäjälle näkyvät käyttökustannukset aiheutuvat palveluoperaattorin veloittamasta DVB-siirtoyhteyden käytöstä ja paluukanavan kustannuksista.
Digi-tv ja Internet > Palvelu liittymäoperaattorin kannalta

Liittymäoperaattorin kannalta palvelu tähtää käyttäjiin, joilla ei ole kiinteää liittymää ja jotka normaalisti tukeutuvat GPRS-modeemiin. Näille käyttäjille palvelu tarjoaa GPRS-palvelua nopeamman siirtoyhteyden, jolloin mm. suurien tiedostojen avaaminen on mielekästä. Palvelu voi olla joko langaton tai mobiili. Palvelu tarjoaa käyttäjälle ominaisuudet, jotka vastaavat kaapelimodeemitasoista Internet-käyttöä. Paluukanavan nopeus ei riitä suurten tiedostojen siirrolle käyttäjältä verkkoon; samoin erittäin nopeaa vasteaikaa vaativat palvelut, kuten verkkopelit, eivät tule kysymykseen. Sen sijaan palvelu täyttää hyvin tyypillisen Internet-käytön vaateet (www, email). Ensisijaiset asiakkaat tulevat löytymään alueilta, joille ei ole mahdollista toimittaa kiinteää xDSL-yhteyttä.